Case ID: 1002479
Sentence 1: Bundan başqa, o, Azərbaycan Respublikası Vergilər Nazirliyində 12 iyul 2000-ci il tarixdə qeydiyyata alınmış «xxxxxxx» MTK üzvlərinin 30.11.2012-ci il tarixli ümumi iclasında Kooperativin sədri seçilməklə kooperativin 23.06.2000-ci il tarixdə təsdiq edilmiş Nizamnaməsinə əsasən ümumi yığıncaq iclasları arasındakı dövrdə kooperativin fəaliyyətinə rəhbərlik etmək, özünün təşkilati strukturunu müəyyən etmək, müqavilə bağlamaq, öz üzərinə əmlak və başqa öhdəliklər götürmək, bina tikintisi üçün müəyyən olunmuş qaydada torpaq sahəsi almaq, kooperativ tərəfindən tikilmiş binada mənzillə təmin olunmaya rəhbərliyi həyata keçirmək və digər səlahiyyətlərə malik vəzifəli şəxs kimi xidməti vəzifələrinin icrası ilə əlaqədar özü üçün qanunsuz üstünlük əldə etmək məqsədilə öz qulluq səlahiyyətlərindən qəsdən qulluq mənafeyi ziddinə istifadə edərək Bakı şəhəri Binəqədi rayonu, C.Xəndan küçəsi, 3202-ci məhəllə ünvanında «xxxxxxx» MTK tərəfindən inşa edilən bir girişli on altı mərtəbəli yaşayış binasındakı 7 nömrəli mənzili 09.09.2013-cü il tarixdə Binəqədi rayonu, 6-cı mikrorayon, S.Məmmədova küçəsi 203E ünvanında yerləşən xidməti ofisində həmin tarixli müqavilə və maliyyə arayışı əsasında Zərərçəkmiş şəxs10 54.225 manata satmasına baxmayaraq, özgə əmlakını öz qulluq mövqeyindən istifadə etməklə aldatma yolu ilə ələ keçirmək məqsədilə 2013-cü ilin noyabr ayının əvvəllərində ona mənzil almaq üçün müraciət edən Zərərçəkmiş şəxs8 qeyd edilən 7 nömrəli mənzilin əvvəldən heç kəsə satılmamasını yalandan bildirib, həmin ünvanda yerləşən xidməti ofisində tamah niyyətilə məzmununa bilə-bilə yalan məlumatlar daxil edərək öz imzası və kooperativin möhürü ilə təsdiq etdiyi, Zərərçəkmiş şəxs8 adına rəsmiləşdirilmiş 16.11.2013-cü il tarixli saxta müqavilə və maliyyə arayışı əsasında mənzilin sonuncuya satılması adı ilə ondan həmin tarixdə yuxarıda qeyd edilən ofisində 45.000 manat məbləğində pul vəsaitini alıb öz qulluq mövqeyindən istifadə etməklə aldatma yolu ilə özgənin, yəni Zərərçəkmiş şəxs8 əmlakını xeylimiqdarda ziyan vurmaqla ələ keçirib təkrarən dələduzluq etmiş, tamah niyyəti ilə rəsmi sənədlərə bilə-bilə yalan məlumatlar daxil etməklə təkrarən vəzifə saxtakarlığı törətmiş, həmin əməli ilə Zərərçəkmiş şəxs10 öz əmlakına normal sahiblik etmək və ondan sərbəst istifadə etməklə bağlı əmlak hüquqlarına və qanuni mənafelərinə ağır nəticələrə səbəb olan mühüm zərər vurmaqla təkrarən vəzifə səlahiyyətlərindən sui-istifadə etmişdir.